Kære læser, 
 
Sommerferien står for døren, og forhåbentlig også en dejlig velfortjent sommerferie. Når vi starter op igen i efteråret, har vi masser af spændende ting på programmet både nye og ”gamle kendinge”.
Her får du lige en lille teaser på nogle af den nye kurser og aktiviteter vi har på programmet.
Psoas den følsomme muskel
På Psoas den følsomme muskel dykker Annette Andersen ned i psoasmusklen. Psoasmusklen er som de fleste ved meget følsom overfor bl.a. stress og pres. Den er svær at behandle uden at det bliver voldsomt og ubehageligt, fordi den ligger så dybt inde i kroppen.
Annette vil introducere blide og effektive måder at arbejde med psoas musklen og vil også tale om de følelser der er forbundet med musklen og påvirker dens funktion.
Annette er uddannet kropsterapeut og zoneterapeut og har "gået føl" hos Gunna Højgaard gennem et par år.
Dato: 24. august 2026
Du kan læse mere her: Psoas den følsomme muskel
 
Ansigtszoneterapi
I september får vi besøg af min gode kollega Janni Almosetoft fra Århus. Hun kommer og underviser i Ansigtszoneterapi 2 dage.
Ansigtszoneterapi er en yderst behagelig og afstressende metode, der arbejder med kroppens naturlige energisystemer. Metoden er især effektiv i forbindelse med stress, hvor den kan hjælpe med at genoprette ro og balance i nervesystemet. Ansigtszoneterapi er velegnet til både voksne og børn og kan integreres perfekt i din eksisterende praksis som et supplement til dine nuværende behandlinger.
Janni har været zoneterapeut i 25 år og leder til daglig Zoneterapi Akademiet i Århus.
Dato: 4+5. september 2026
Du kan læse mere her: Ansigtszoneterapi
 
Temadag - Frigjort bevægelighed 
Få ny inspiration til både behandling og egen trivsel på denne nærværende temadag for behandlere.
Gunna Højgaard deler enkle og effektive teknikker til behandling af bekymringsspændinger med fokus på ro, afspænding og kropsbevidsthed. Du får hands-on erfaring med blide MET-greb (Muskel Energi Teknik), som kan bruges både i behandling og til selvomsorg.
Efterfølgende guider Dorthe Lykke dig ind i frigørende bevægelse til musik – et trygt og præstationsfrit rum, hvor flow, rytmer og stemninger vækker kroppen indefra og ud.
Temadagen er tænkt som en inspirationsdag for dig som behandler og det koster kun kr. 400,- at deltage.
Gunna Højgaard har lige fjeret sit 50 års jubilæum som massør og har masser af viden og erfaring at dele ud af. Dorthe Lykke har gennem 8 år arbejdet med frigørende bevægelse til musik.
Dato: 11. september 2026
Du kan læse mere her: Frigjort bevægelighed
 
Massage for Kræftramte
I november holder Gitte Theil kursus i Massage til Kræftramte. Gitte har i mange år arbejdet med massage til kræftramte og har selv være ramt af kræft 2 gange. Hun har derfor masser af erfaring at dele ud af.
På kurset underviser hun i 3 typer massage:  
Beroligende massage En massage, der beroliger nervesystemet. Massagen kan bruges i alle faser, når panikken og angsten er størst, når smerterne fylder og/eller klienten har lyst til en beroligende massage.
Livsstyrkende massage En massage, der befordrer livsenergien og som styrker klientens mod på livet og dets udfordringer.
Massage til sjælen En simpel massage, der er designet til den sidste tid, hvor klienten kommer til massage i din klinik. En massage, som styrker sjælen og essensen, støtter afklaringen og roen mod afskeden med livet.
Dato: 14.+15. november 2026
Du kan læse mere her: Massage til kræftramte
 
Den 8. september starter vi nyt hold på Massage Masterclass, hvor der stadig er ledige pladser. Overbygningen til vores fysiurgiske massage har været en stor succes, med dens fokus på blid kropsterapi, fascieteknikker, Golgi metoden, MET og meget andet, som alt sammen har fokus på at være effektivt, men også skånsomt for både behandler og klient. Du kan læse mere om uddannelsen her: Massage Masterclass
 
Tilbage er der kun at ønske dig og dine en fantastisk sommer. 
 
De beste hilsner

Tina

